РЕПУБЛИКА БЪЛГАРИЯ 
ЧЕТИРИДЕСЕТ И ТРЕТО НАРОДНО СЪБРАНИЕ

									Проект!
З А К О Н
за 
изменение на Кодекса за социално осигуряване

Обн. ДВ. бр.110 от 17 Декември 1999г., изм. ДВ. бр.55 от 7 Юли 2000г., изм. ДВ. бр.64 от 4 Август 2000г., изм. ДВ. бр.1 от 2 Януари 2001г., доп. ДВ. бр.35 от 10 Април 2001г., изм. ДВ. бр.41 от 24 Април 2001г., изм. ДВ. бр.1 от 4 Януари 2002г., изм. ДВ. бр.10 от 29 Януари 2002г., изм. ДВ. бр.45 от 30 Април 2002г., изм. ДВ. бр.74 от 30 Юли 2002г., доп. ДВ. бр.112 от 29 Ноември 2002г., изм. ДВ. бр.119 от 27 Декември 2002г., изм. ДВ. бр.120 от 29 Декември 2002г., изм. ДВ. бр.8 от 28 Януари 2003г., доп. ДВ. бр.42 от 9 Май 2003г., изм. ДВ. бр.67 от 29 Юли 2003г., доп. ДВ. бр.95 от 28 Октомври 2003г., изм. ДВ. бр.112 от 23 Декември 2003г., изм. ДВ. бр.114 от 30 Декември 2003г., изм. ДВ. бр.12 от 13 Февруари 2004г., изм. ДВ. бр.21 от 16 Март 2004г., доп. ДВ. бр.38 от 11 Май 2004г., изм. ДВ. бр.52 от 18 Юни 2004г., изм. ДВ. бр.53 от 22 Юни 2004г., изм. ДВ. бр.69 от 6 Август 2004г., изм. ДВ. бр.70 от 10 Август 2004г., изм. ДВ. бр.112 от 23 Декември 2004г., изм. ДВ. бр.115 от 30 Декември 2004г., изм. ДВ. бр.38 от 3 Май 2005г., изм. ДВ. бр.39 от 10 Май 2005г., изм. ДВ. бр.76 от 20 Септември 2005г., изм. ДВ. бр.102 от 20 Декември 2005г., изм. ДВ. бр.103 от 23 Декември 2005г., изм. ДВ. бр.104 от 27 Декември 2005г., изм. ДВ. бр.105 от 29 Декември 2005г., изм. ДВ. бр.17 от 24 Февруари 2006г., изм. ДВ. бр.30 от 11 Април 2006г., изм. ДВ. бр.34 от 25 Април 2006г., изм. ДВ. бр.56 от 11 Юли 2006г., изм. ДВ. бр.57 от 14 Юли 2006г., изм. ДВ. бр.59 от 21 Юли 2006г., изм. ДВ. бр.68 от 22 Август 2006г., попр. ДВ. бр.76 от 15 Септември 2006г., изм. ДВ. бр.82 от 10 Октомври 2006г., изм. ДВ. бр.95 от 24 Ноември 2006г., изм. ДВ. бр.102 от 19 Декември 2006г., изм. ДВ. бр.105 от 22 Декември 2006г., изм. ДВ. бр.41 от 22 Май 2007г., изм. ДВ. бр.52 от 29 Юни 2007г., изм. ДВ. бр.64 от 7 Август 2007г., изм. ДВ. бр.77 от 25 Септември 2007г., изм. ДВ. бр.97 от 23 Ноември 2007г., изм. ДВ. бр.100 от 30 Ноември 2007г., изм. ДВ. бр.109 от 20 Декември 2007г., изм. ДВ. бр.113 от 28 Декември 2007г., изм. ДВ. бр.33 от 28 Март 2008г., изм. ДВ. бр.43 от 29 Април 2008г., изм. ДВ. бр.67 от 29 Юли 2008г., изм. ДВ. бр.69 от 5 Август 2008г., изм. ДВ. бр.89 от 14 Октомври 2008г., изм. ДВ. бр.102 от 28 Ноември 2008г., изм. ДВ. бр.109 от 23 Декември 2008г., изм. ДВ. бр.23 от 27 Март 2009г., изм. ДВ. бр.25 от 3 Април 2009г., изм. ДВ. бр.35 от 12 Май 2009г., изм. ДВ. бр.41 от 2 Юни 2009г., изм. ДВ. бр.42 от 5 Юни 2009г., изм. ДВ. бр.93 от 24 Ноември 2009г., изм. ДВ. бр.95 от 1 Декември 2009г., изм. ДВ. бр.99 от 15 Декември 2009г., изм. ДВ. бр.103 от 29 Декември 2009г., изм. ДВ. бр.16 от 26 Февруари 2010г., изм. ДВ. бр.19 от 9 Март 2010г., изм. ДВ. бр.43 от 8 Юни 2010г., изм. ДВ. бр.49 от 29 Юни 2010г., изм. ДВ. бр.58 от 30 Юли 2010г., изм. ДВ. бр.59 от 31 Юли 2010г., изм. ДВ. бр.88 от 9 Ноември 2010г., изм. ДВ. бр.97 от 10 Декември 2010г., изм. ДВ. бр.98 от 14 Декември 2010г., изм. ДВ. бр.100 от 21 Декември 2010г., изм. ДВ. бр.45 от 14 Юни 2011г., изм. ДВ. бр.60 от 5 Август 2011г., изм. ДВ. бр.77 от 4 Октомври 2011г., изм. ДВ. бр.100 от 20 Декември 2011г., изм. ДВ. бр.7 от 24 Януари 2012г., изм. и доп. ДВ. бр.21 от 13 Март 2012г., изм. и доп. ДВ. бр.38 от 18 Май 2012г., изм. ДВ. бр.40 от 29 Май 2012г., доп. ДВ. бр.44 от 12 Юни 2012г., изм. и доп. ДВ. бр.58 от 31 Юли 2012г., изм. и доп. ДВ. бр.81 от 23 Октомври 2012г., изм. и доп. ДВ. бр.89 от 13 Ноември 2012г., изм. и доп. ДВ. бр.94 от 30 Ноември 2012г., изм. и доп. ДВ. бр.99 от 14 Декември 2012г., изм. и доп. ДВ. бр.15 от 15 Февруари 2013г., изм. и доп. ДВ. бр.20 от 28 Февруари 2013г., доп. ДВ. бр.70 от 9 Август 2013г., изм. ДВ. бр.98 от 12 Ноември 2013г., доп. ДВ. бр.104 от 3 Декември 2013г., изм. и доп. ДВ. бр.106 от 10 Декември 2013г., изм. и доп. ДВ. бр.109 от 20 Декември 2013г., изм. ДВ. бр.111 от 27 Декември 2013г., изм. и доп. ДВ. бр.1 от 3 Януари 2014г., изм. ДВ. бр.18 от 4 Март 2014г., изм. ДВ. бр.27 от 25 Март 2014г., изм. ДВ. бр.35 от 22 Април 2014г., изм. ДВ. бр.53 от 27 Юни 2014г.

§ 1. В чл. 168 се правят следните изменения:
1.	В ал. 1 думите „до 01 януари 2015 г.“ се заменят с думите „до 01 януари 2016г.“.
2.	В ал. 2 думите „от 31 декември 2015г.“ се заменят с думите „от 31 декември 2016г.“.
§ 2. В параграф 4 от Предходните и заключителни разпоредби се правят следните изменения:
1.	В ал. 1 думите „до 31 декември 2014г.“  се заменят с думите „до 31 декември 2015г.“.
2.	В ал. 2 думите „до 31 декември 2014г.“ се заменят с думите „до 31 декември 2015г.“.
3.	В ал. 3 думите „до 31 декември 2014г.“ се заменят с думите „до 31 декември 2015г.“.
§ 3. В параграф 4б от Преходните и заключителни разпоредби се правят следните изменения:
1.	В ал. 5 думите „до 31 декември 2014г.“ се заменят с думите „до 31 декември 2015г.“.
2.	В ал. 5 думите „до 15 юли 2015г.“ се заменят с думите „до 15 юли 2016г.“.
3.	В ал. 6 думите „към 31 декември 2014г.“ се заменят с думите „към 31 декември 2015г.“.
4.	В ал. 6 думите „до 15 юли 2015г.“ се заменят с думите „до 15 юли 2016г.“.

София, 30.10.2014г.	   		

Вносители,	

М О Т И В И
Предложеният законопроект за изменение на Кодекса за социално осигуряване има за цел да промени сроковете за придобиване право на професионална пенсия чрез изменение на чл. 168, както и съответни промени на § 4, ал. 1, ал. 2 и ал. 3; § 4б – ал. 5 и ал. 6 от  Преходните и заключителни разпоредби.
От началото на 2000 г. със старта на Пенсионната реформа се структурира тристълбов модел на пенсионно осигуряване, който включва и създаването на Професионалните пенсионни фондове (ППФ). По действащото законодателство от 01.01.2015г. ППФ трябва да изплащат срочни пенсии за ранно пенсиониране. През 2009г. беше отложено с една година на § 4 от ПЗР,след това през 2010 год. този срок беше отново удължен до 31.12.2014 год.
Очевидна е необходимостта от цялостно решаване на проблема с условията за придобиване правото на пенсия за осигурителен стаж и възраст на лицата работещи при условията на първа и втора категория на труд. Този въпрос трудно може да бъде уреден извън цялостната визия за развитие на пенсионното осигуряване в дългосрочен план, след съгласуване и обсъждане със социалните партньори, Асоциацията на дружествата за допълнително пенсионно осигуряване, НОИ, КФН и МТСП.
Предложеният законопроект отлага с една година решаването на въпроса за ранното пенсиониране на работещите в условия на първа и втора категория труд, като в това време се надяваме въпросът за ранното пенсиониране да бъде решен окончателно в съгласие с препоръките на Европейската комисия, съобразени със специфичните характеристики на този тежък труд в български условия.
Към настоящия момент в България работещите първа и втора категория труд са около сто хиляди души (през 2000 г. техния брой е около 700-800 хил.).
По отношение оценката на въздействието от предложения проект около 8-9 хил. осигурени лица биха могли да се възползват от правото на ранно пенсиониране, при условие че пожелаят това. Ако не се приемат тези предложения и през следващите години НОИ ще трябва да изплаща срочните пенсии за ранно пенсиониране до навършване на възрастта за пенсиониране по чл. 68, ал. 1.
През последните две години по информация на КФН средната доходност на осигурените лица в ППФ е около 6%. ППФ са в състояние да изплащат срочни пенсии на осигурените от първа и втора категория труд след 2000 г. според наличните по индивидуалните партиди средства плюс реализираната доходност. Проблем тук се явява факта, че не всички осигурени имат регулярни вноски по своите партиди по различни причини, което води до размер на пенсиите съизмерим с осигурителния принос.
Посочените по-горе причини и липсата на достатъчно технологично време до края на 2014г. налагат отлагането на този срок с една година. 
По отношение на финансовата обосновка, при положение, че от правото на пенсиониране се възползват 8-9 хил. осигурени от първа и втора категория труд, необходимите допълнителни средства по Бюджета на ДОО за 2015 г. са около 21 млн. и 300 хил.лв.
Изложеното до тук води до извода, че е необходимо удължаване на сроковете по чл. 168 и § 4, ал. 1, ал. 2, ал. 3, както и § 4б, ал. 5 и 6 с една година, в рамките на която спокойно да бъдат обсъдени заедно с представителите на миньорските и други федерации от тежката индустрия всички въпроси свързани с ранното пенсиониране на категорийните работници.

София, 30.10.2014г.	   		

Вносители,